|  |  |
| --- | --- |
|  |  **ÁFORM UM LAGASETNINGU** *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** |  Frumvarp til laga um breytingu á lögum um vaktstöð siglinga – 152. löggjafarþing (SRN21110039). |
| **Ráðuneyti /verkefnisstjóri** |  Samgöngu- og sveitarstjórnarráðuneytið/Eggert Ólafsson |
| **Innleiðing EES-gerðar?** | [ ]  Já[x]  Nei |
| **Dags.** |  11. nóvember 2021. |

|  |
| --- |
| 1. **Úrlausnarefni**
 |
| 1. **Forsaga máls og tilefni**

Í gildi eru lög um vaktstöð siglinga, nr. 41/2003. Markmið laganna er að tryggja öruggar siglingar í íslenskri efnahagslögsögu, öryggi skipa, farþega og áhafna og efla varnir gegn mengun sjávar frá skipum, greiða fyrir flutningum á sjó og draga úr stjórnsýslubyrði skipafélaga. Samkvæmt 1. gr. laganna fer samgöngu- og sveitarstjórnarráðherra með yfirstjórn mála er varða vaktstöð siglinga en Samgöngustofa og Vegagerðin fara með framkvæmd þeirra. Í framkvæmd hefur Vegagerðin með höndum fjárhagslegt og faglegt eftirlit með rekstri vakstöðvarinnar og sinnir samskiptum við stjórnvöld vegna verkefna hennar. Samgöngustofa sinnir alþjóðlegu samstarfi, svo sem samstarfi við Alþjóðasiglingamálastofnunina (IMO) og Siglingaöryggisstofnun Evrópu (EMSA). Neyðarlínan ohf. annast rekstur vaktstöðvarinnar samkvæmt þjónustusamningi þar að lútandi og fer Landhelgisgæsla Íslands með faglega forystu í vakstöðinni og sér um daglega stjórn hennar. Samkvæmt 3. mgr. 5. gr. skal eigandi hvers skips greiða árgjald fyrir þjónustu í sjálfvirka tilkynningarkerfinu sem rennur í ríkissjóð. 1. **Hvert er úrlausnarefnið?**

Með frumvarpinu verður leitast við að einfalda stjórnsýslu og skýra ábyrgð að því er varðar vakstöð siglinga. Þá er talin þörf á að skýra ákvæði laganna um árgjald. 1. **Að hvaða marki duga gildandi lög og reglur ekki til?**

Samkvæmt lögum um vakstöð siglinga, nr. 61/2003, fara Samgöngustofa og Vegagerðin með framkvæmd laganna. Neyðarlínan annast síðan rekstur vakstöðvarinnar samkvæmt þjónustusamningi við ríkið en í framkvæmd er það Landhelgisgæsla Íslands sem fer með daglega stjórn hennar. Fyrirkomulag þetta þykir flókið og getur leitt til þess að ábyrgð aðila verði óskýr. Ákvæði 3. mgr. 5. gr. varðar árgjald eigenda skipa fyrir þjónustu í sjálfvirka tilkynningarkerfinu. Að mati samgöngu- og sveitarstórnarráðuneytisins er ákvæðið ekki nægilega skýrt. Skera þurfi úr um hvort innheimta skuli þjónustugjald eða skatt.. |
| 1. **Markmið**
 |
| 1. **Stefna hins opinbera á viðkomandi málefnasviði/málaflokki**

Stefna hins opinbera er að stuðla að auknu öryggi sjófarenda, einfalda og auka sveigjanleika regluverks og samræma, skýra og einfalda stjórnsýslukerfið. Í þingsályktun um fjármálaáætlun fyrir árin 2021-2025, nr. 11/151 er fjallað um markmið á málefnasviði 11.1 – Samgöngur. Meðal markmiða eru öruggar samgöngur, þar sem m.a. er stefnt að því að skráðum atvikum á sjó fækki að jafnaði um 5% á ári. 1. **Markmið sem að er stefnt með lagasetningu í ljósi úrlausnarefnis og stefnu stjórnvalda**

Markmiðið er að stuðla að bættu regluverki um vakstöð siglinga, sem er mikilvægur aðili í öryggi í siglingum, með því að einfalda stjórnsýslu og skýra ákvæði um gjaldtöku. |
| 1. **Leiðir**
 |
| 1. **Ekkert aðhafst - hvaða afleiðingar hefði það?**

Ef ekkert er aðhafst verður löggjöf um vakstöð siglinga óbreytt.1. **Önnur úrræði en lagasetning sem metin hafa verið**

Ekki er talið mögulegt að ráðast í þessar breytingar án þess að lagasetning fari fram. 1. **Mögulegar leiðir við lagasetningu**

Annaðhvort að smíða frumvarp um breytingu á gildandi lögum eða frumvarp til nýrra heildarlaga. |
| 1. **Hvaða leið er áformuð og hvers vegna?**
 |
| 1. **Stutt lýsing á þeirri leið sem áformuð er og rökstuðningur fyrir henni.**

Þær breytingar sem lagðar verða til eru ekki þess eðlis að talin er þörf á nýjum heildarlögum. Lagðar verða til breytingar á tilteknum ákvæðum laganna.1. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott.**

Lagðar verða til eftirfarandi breytingar:- Breyting á hlutverkum Samgöngustofu og Vegagerðarinnar. - Breyting á 3. mgr. 5. gr. laganna að því er varðar árgjald.  |
| 1. **Samræmi við stjórnarskrá og þjóðarétt – aðrar grundvallarspurningar**
 |
| 1. **Koma áformin inn á svið stjórnarskrár og þjóðréttarskuldbindinga?**

Nei. 1. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?**

Nei.1. **Er önnur grundvallarlöggjöf sem taka þarf tillit til?**

Nei. |
| 1. **Samráð**
 |
| 1. **Hverjir eru helstu hagsmunaaðilar?**

Slysavarnafélagið Landsbjörg, Neyðarlínan ohf., Landhelgisgæsla Íslands. 1. **Er skörun við stjórnarmálefni annarra ráðuneyta?**

Dómsmálaráðuneytið, sem fer með yfirstjórn Landhelgisgæslu Íslands. Samráð verður haft við ráðuneytið og Landhelgisgæslu Íslands við vinnu frumvarpsins. 1. **Samráð sem þegar hefur farið fram**

Ekkert formlegt samráð hefur farið fram. 1. **Fyrirhugað samráð**

Að lokinni kynningu þessara áforma á Samráðsgátt stjórnvalda munu drög að frumvarpi verða kynnt á sama stað. Sérstakt samráð verður haft við viðeigandi stofnanir.  |
| 1. **Mat á áhrifum þeirrar leiðar sem áformuð er**
 |
| 1. **Niðurstaða frummats á áhrifum, sbr. fylgiskjal**

Verði frumvarp þetta að lögum er ekki talið að það hafi áhrif á ríkissjóð. |
| 1. **Næstu skref, innleiðing**
 |
| 1. **Hefur verið gerð verkefnisáætlun fyrir frumvarpssmíðina?**

Já.1. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?**

Verði frumvarpið að lögum er gert ráð fyrir að stofnanir fái tíma til gera ráðstafanir fyrir flutningi verkefna. 1. **Hvaða forsendur þurfa að vera fyrir hendi til að lagasetning beri árangur?**

Að ekki verði röskun á starfsemi vakstöðvar siglinga. 1. **Mælikvarðar á árangur og útkomu.**

Á ekki við varðandi þetta frumvarp.1. **Hefur verið hugað að því að afla gagna til að meta árangur þegar þar að kemur?**

Á ekki við. |
| 1. **Annað**
 |
|   |
| 1. **Fylgiskjöl**
 |
| 1. **Mat á áhrifum lagasetningar – Frummat, sbr. eyðublað**
2. **Önnur fylgiskjöl eftir atvikum**
 |